open-index/open-wikipedia-markdown huggingface dataset:
Andu Rämmer

**Andu Rämmer** (sündinud 27. märtsil 1964) on eesti psühholoog ja sotsioloog. 

Ta lõpetas 1994. aastal Tartu Ülikooli filosoofiateaduskonna sotsiaalpsühholoogia erialal. 1998. aastal sai ta Tartu Ülikooli sotsiaalteaduskonnas teadusmagistri kraadi psühholoogia erialal.

Tema esimesed uurimused puudutasid muutusi sotsiaalses tunnetuses. Hiljem on ta põhjalikumalt uurinud väärtuste ja üldlevinud arusaamade kujunemist, innovatiivsete ideede levikut ja uute tehnoloogiate omaksvõttu avalikkuses. Suure osa tema teadustegevusest moodustavad noorsoouuringud – lisaks haridus- ja tööväärtustele ka noorsootöö problemaatika. Lisaks on ta õpetanud ainekursusi Tartu Ülikoolis, Tallinna Ülikoolis ja Tallinna Tehnikaülikoolis sotsiaalpsühholoogiast, avalikust arvamusest, mitmekultuurilistest ühiskondadest ja sotsiaalse analüüsi meetoditest. Oma psühholoogiat ja sotsioloogiat ühendavas teadustegevuses on ta lähtunud enamasti sotsiaalsete representatsioonide teooriast. Ta on uurinud ka väärtuste kujunemist. Tema doktoritöö teema oli "Sotsiaalse tunnetuse muutused Eesti siirdeühiskonna kontekstis".

## Viited

## Välislingid

*
Groundscraper

***Groundscraper*** ('maakraapija') on väheste korrustega, madal, kuid üsna piklik hoone, mis jätab mulje külili maadligi lamavast pilvelõhkujast.

Eesti tuntuim nii-öelda maakraapija on Eesti Rahva Muuseumi hoone, mis asub Raadi-Kruusamäe linnaosas Tartus.

## Vaata ka
*pilvelõhkuja
The Squaire

**The Squaire** on piklik hotelli- ja büroohoone Frankfurdi lennujaama kõrval.

See ehitati aastatel 2006–2011 Frankfurdi lennujaama lähedal asuva olemasoleva raudteejaama (Frankfurdi lennujaama kaugrongijaam) kohale. Hoone on 660 m pikk, 65 m lai ja 45 m kõrge ning sellel on üheksa korrust. Üldpinnaga 140 000 m² on see Saksamaa suurim büroohoone. The Squaire on ühendatud lennujaama 1. terminaliga jalakäijate koridori kaudu.

## Viited
432 Park Avenue

**432 Park Avenue** on ülikõrge 88-korruseline elamu pilvelõhkuja, mis asub New Yorgi suurima haljasala Central Parki läheduses. Kõrghoone kõrgus maapinnast on 425,5 meetrit.

## Vaata ka
*Billionaires' Row
*Park Avenue
One57

**One57** on 73-korruseline pilvelõhkuja, mis asub Ameerika Ühendriikides New Yorgi suurima haljasala Central Parki läheduses 57th Streetil (Midtown Manhattanis). Kõrghoone kõrgus maapinnast on 306 meetrit.

## Vaata ka
*Billionaires' Row
*Central Park
Liguster

**Liguster** (*Ligustrum*) on taimeperekond õlipuuliste sugukonnast.

Perekonda kuulub 40–50 liiki põõsaid ja väikesi lehtpuid. Osa liike igihaljad.

Perekonna looduslik levila haarab Kesk- ja Lõuna-Euroopa, Põhja-Aafrika, Lõuna-Aasia ja Austraalia.

## Liike
**Ligustrum acutissimum* – teravalehine liguster
**Ligustrum compactum* – tihe liguster
**Ligustrum delavayanum* – delavay liguster
**Ligustrum henryi* – henry liguster
**Ligustrum ibota* – iboota liguster
**Ligustrum lucidum* – läikiv liguster
**Ligustrum obtusifolium* – tömbilehine liguster
**Ligustrum ovalifolium* – ovaallehine liguster
**Ligustrum purpusii* – purpuse liguster
**Ligustrum quihoui* – hilisliguster
**Ligustrum sinense* – hiina liguster
**Ligustrum tschonoskii* – hokkaido liguster
**Ligustrum vulgare* – harilik liguster
**Ligustrum walkeri* – walkeri liguster
Rätik

**Rätik** ehk **rätt** on enamasti neli- või kolmnurkne riidest ese, millel on kindel otstarve.

Rätikut võidakse kasutada näiteks õlgade (suurrätt), pea (pearätik) või kaela (kaelarätik) katmiseks, aga ka kaunistamiseks. Samuti kuivatamiseks või pühkimiseks.

## Vaata ka
*taskurätt
*jalarätt

## Viited
53W53

**53W53** on ülikõrge 82-korruseline pilvelõhkuja, mis asub New Yorgi suurima haljasala Central Parki lähedal, aadressil 111 West 53<sup>rd</sup> Street. Kõrghoone kõrgus maapinnast on 320 meetrit.

## Vaata ka
*Billionaires' Row

## Välislingid
*
Działoszyn

**Działoszyn** on linn Poolas Łódźi vojevoodkonnas Pajęczno maakonnas, Działoszyni valla halduskeskus. Linn asub Warta jõe paremal kaldal.

Działoszyn sai linnaõigused 1412. aastal, kuid kaotas need 1870. aastal. 1. jaanuaril 1994 sai Działoszyn linnaõigused tagasi.

Działoszyn on ehitusmaterjalide tootmise keskus. Seal asuvad tsemenditehased Warta ja Warta II.

## Galerii

Dzialoszyn10.jpg
Działoszyn pałac Męcińskich powiatowy ośrodek kultury 02.05.2011 p2.jpg
Działoszyn ul. Kościelna 02.05.2011 p.jpg


## Viited
Sulejów

**Sulejów** on linn Poolas Łódźi vojevoodkonnas Piotrków Trybunalski maakonnas, Sulejówi valla halduskeskus. Sulejów asub Pilica jõe ääres, Piotrków Trybunalski kesklinnast umbes 14 km idakagus.

Sulejówi on ürikutes esimest korda mainitud 1145. aastal. 1176. aastal asutati seal tsistertslaste klooster. Linnaõigused sai Sulejów millalgi ajavahemikus 1279–1296. Rootsi invasioon 17. sajandi keskel ja suur tulekahju 1731. aastal vähendasid linna tähtsust. Sulejów kaotas linnaõigused 1870. aastal, kuid sai need uuesti 1927. aastal.

Teise maailmasõja ajal pommitasid Luftwaffe lennukid 4.–6. septembril 1939 Sulejówi, mille tagajärjel hukkus 700 inimest ja hävis 70% linnast.

## Galerii

Sulejów-Podklasztorze2.jpg
Sulejow trzy-baszty.JPG
OSP w Sulejowie (03) by Ron.jpg
Pilica in Sulejów (1).JPG


## Viited
Poddębice

**Poddębice** on linn Poolas Łódźi vojevoodkonnas, Poddębice maakonna ja Poddębice valla halduskeskus. Poddębice asub Łódźi kesklinnast umbes 37 km lääneloodes.

Asula oli olemas juba 12. sajandil. Ürikutes on Poddębicet esimest korda mainitud 1388. aastal, linnaõigused sai 1400. aastal. 1870. aastal kaotas Poddębice linnaõigused, kuid sai need tagasi 1934. aastal.

## Galerii

Palac_-_Poddebice.JPG
Kościół pw. św. Katarzyny w Poddębicach.JPG


## Viited
Zelów

**Zelów** on linn Poolas Łódźi vojevoodkonnas Bełchatówi maakonnas, Zelówi valla halduskeskus. Zelów asub Łódźi kesklinnast umbes 35 km lõunaedelas.

Ürikutes on Zelówit esimest korda mainitud 1402. aastal, linnaõigused sai 1957. aastal.

## Viited
Nukumanu keel

**Nukumanu keel** on Paapua Uus-Guineas Bougainville'i autonoomses piirkonnas Nukumanu atolli saartel räägitav keel, mis kuulub Polüneesia keelte Ellice'i rühma.

Keele rääkijaid oli 2015. aasta seisuga umbes 700. 

## Viited

## Välislingid
*Hammarström, Harald; Forkel, Robert; Haspelmath, Martin, toim. (2017). "Nukumanu". Glottolog 3.0. Jena, Germany: Max Planck Institute for the Science of Human History.
Żychlin

**Żychlin** on linn Poolas Łódźi vojevoodkonnas Kutno maakonnas, Żychlini valla halduskeskus. Żychlin asub Kutnost 18 km idas.

Asulat on ürikutes esimest korda mainitud 1332. aastal. Żychlin sai linnaõigused enne 1397. aastat. 1870. aastal kaotas Żychlin linnaõigused, kuid sai need tagasi 1924. aastal.

## Viited
Wieruszów

**Wieruszów** on linn Poolas Łódźi vojevoodkonnas, Wieruszówi maakonna ja Wieruszówi valla halduskeskus. Wieruszów asub Łódźist umbes 105 km lääneedelas, Prosna jõe kaldal.

Wieruszów sai linnaõigused 1368. aastal. 1870. aastal Wieruszów kaotas linnaõigused, kuid sai need 1919. aastal tagasi.

## Galerii

MOs810 WG 2018 8 Zaleczansko Slaski (Wieruszow, market square) (5).jpg
MOs810_WG_2018_8_Zaleczansko_Slaski_(Wieruszow,_market_square)_(6).jpg
Pomnik św.Floriana w Rynku (Wieruszów).JPG


## Viited
Pajęczno

**Pajęczno** on linn Poolas Łódźi vojevoodkonnas, Pajęczno maakonna ja Pajęczno valla halduskeskus. Pajęczno asub Łódźist umbes 77 km lõunaedelas ja Częstochowast ligikaudu 39 km põhjas.

Ürikutes on Pajęcznot esimest korda mainitud 1140. aastal. Linnaõigused sai enne 1276. aastat, kuid kaotas need 1870. aastal. Pajęczno sai linnaõigused tagasi 1958. aastal.

## Galerii

Ulica Parkowa.jpg
POL Pajeczno 3.jpg
POL Pajeczno 1.jpg


## Viited
Brzeziny

**Brzeziny** on linn Poolas Łódźi vojevoodkonnas, Brzeziny maakonna halduskeskus. Brzeziny asub Łódźi kesklinnast umbes 20 km idas.

Brzeziny sai linnaõigused enne 1329. aastat. Oli 16. ja 17. sajandil oluline kultuurikeskus.

## Galerii

Brzeziny-Muzeum Regionalne.JPG
Brzeziny Mickiewicza10(pischmak).JPG
Brzeziny-Piłsudskiego 18.JPG


## Viited
Aino Kartul-Najar

**Aino Kartul-Najar** (aastani 1972 **Aino Päss**, 1972–2007 **Aino Kartul**; 11. veebruar 1954 Kiviõli – 30. juuli 2019 Tartu) oli eesti teatritegelane, laulja (sopran) ja tantsija. 

1973. aastal lõpetas Aino Kartul Heino Elleri nimelise Tartu Muusikakooli akordioni erialal (õpetaja Elle Käppa). 1989. aastal stažeeris ta jumestajana Moskva Kunstiteatris ja 1991. aastal Tampere teatris.

Aino Kartul oli pikka aega seotud Vanemuise teatriga. 1978. aastast osales ta Jaan Toominga lavastustes, 1981–1989 oli koorilaulja ja statist, seejärel jumestaja ja 1993–2006 jumestusala juhataja.

2004. aastal lõpetas ta Tartu Iluravi Erakooli ja 2005–2007 õppis Indias Jiva Ayur College'is Alka Babbari juures ajurveeda pantšakarma teraapiat. Hiljem tegutses ta massöörina, pidas loenguid ning tegi koolitusi jumestuse ja ajurveeda teemal. Samuti esines ta Tartu mustlastantsuansamblis Maljarka.

## Tunnustus
* 2005 – Eesti Teatriliidu tehnilise töötaja auhind

## Isiklikku
Ta oli aastatel 1972–1998 abielus Tartu Ülikooli raamatukogu fonoteegi juhataja Avo Kartuliga (sünd. 4. veebruaril 1950) ja 2007. aastast Afzal Najariga.

## Teatrirolle Vanemuises
* Emma Haussknecht (Osvald Tooming, "Musta Mandri kasupoeg", 1981)
* Maali (August Kitzberg, "Viina vanne", 1985)
* Lina, Lauljanna, Baleriin, Kristin (August Strindberg, "Unenäomäng", 1985)
* Sulla (Karel Čapek, "R.U.R.", 1986)
* Toatüdruk (Hendrik Lindepuu "Tol kevadel Tartus", 1987)

## Viited

## Kirjandus
* A. Kartul, E. Valge. "Valguse ja varju mäng teatris" Intervjuu. Favoriit 1/1999
* Kristel Rõss "Tartlannas elab sügav india hing" Tartu Postimees, 11. november 2003
* "Eesti teatri biograafiline leksikon" Tallinn: Entsüklopeediakirjastus, 2000

## Välislingid
* Kristel Rõss "Idamaise hingega tartlanna hoogne elupööre" Arengutee Klubi / Nipiraamat, august 2011
* Aino Kartul vaatab elu india tarkuse kaudu" Tartu Postimees, 30. mai 2001
Tallinna vagunidepoo

**Tallinna vagunidepoo** ehk **Telliskivi depoo** oli kuni 2015. aasta kevadeni tegutsenud vaguniremonditsehh (peamiselt reisivagunid), mis rajati algselt töökoja ja kuuekohalise veduridepoona aastatel 1873–1874. Depoo oli toona osa ettevõttest Balti Raudtee Peatehased.

Vagunidepoo olemasolust annab tänaseks, lisaks ajaloolisele hoonele, aimu kaks depoo ette jäetud reisivagunit (Moskva rongi restoranivagun ja Edelaraudtee  reisijatevagun), milles tegutseb Vagunrestoran Peatus ning DEPOO Turg.


Reisijate tn1.jpg|Vagunidepoo ja paremal Reisijate tänav, aasta 2010
EU-EE-Tallinn-PT-Telliskivi-railway vehicle.JPG|Vanad vagunid depoo territooriumil, aasta 2011
Endine Tallinna vagunidepoo.jpg|Endine vagunidepoo, 2019


## Vaata ka
* Tallinna-Kopli veduridepoo
* Raudteetransport

## Viited
Koluszki

**Koluszki** on linn Poolas Łódźi vojevoodkonnas Łódźi maakonnas, Koluszki valla halduskeskus. Koluszki asub Łódźi kesklinnast umbes 25 km idas.

Koluszki on raudteesõlm.

Asulat on esimest korda mainitud 1399. aastal, linnaõigused sai Koluszki 1949. aastal.

## Galerii

Koluszki_wjazd.JPG
Glowackiego.JPG
Dworzec Koluszki.jpg


## Viited
Anastassija Krasnosilska

**Anastassija Radina** (ukraina keeles Анастасія Олегівна Радіна; neiupõlvenimega Krasnosilska sündinud 23. juunil 1984 Kiievis) on Ukraina ühiskonnategelane ja poliitik. 

## Ukraina ühiskonnaelus
Kandideeris 2019. aasta Ukraina parlamendivalimistel erakond Rahva Teener nimekirjas Ukraina Ülemraadasse. 

## Välislingid
*Анастасия Красносельская. Секретная вседозволенность, или Как реформировать Службу безопасности Украины - ZN.ua, 12.05.2018
Łęczyca

**Łęczyca** on linn Poolas Łódźi vojevoodkonnas, Łęczyca maakonna halduskeskus. Łęczyca asub Bzura jõe ääres, Łódźi kesklinnast umbes 37 km põhjakirdes.

Asula oli olemas juba alates 9. sajandist. 1138–1144 oli Łęczyca kuningas Bolesław III Krzywousty lese Salomea residents. Nii aadlikud kui ka vaimulikud pidasid Łęczycas tihti nõupidamisi. Linnaõigused sai Łęczyca 1267. aastal. 13.–14. sajandil oli Łęczyca osastisvürstiriigi pealinn. 1331. aastal rüüstasid Saksa ristirüütlid linna. Alates 1352. aastast oli kuningalinn. Alates 17. sajandi keskpaigast kaotas Łęczyca senise tähtsuse.

## Galerii

Ratusz_w_Łęczycy.jpg
Zamek Królewski w Łęczycy.jpg


## Viited
Tuszyn

**Tuszyn** on linn Poolas Łódźi vojevoodkonnas Łódźi maakonnas, Tuszyni valla halduskeskus. Tuszyn asub Łódźi kesklinnast umbes 19 km lõunas.

Tuszynit on ürikutes esimest korda mainitud 1223. aastal. Tuszyn sai linnaõigused 1416. aastal, kuid kaotas need 1870. aastal. Tagasi sai Tuszyn linnaõigused 1924. aastal.

Lapsepõlves elas Tuszynis kirjanik Władysław Reymont.
 
## Galerii

Tuszyn.JPG
Osp Tuszyn.JPG


## Viited
Valga depoo

**Valga depoo** on Valga raudteejaama juures paiknev vagunidepoo, mis kuulub ettevõttele Skinest Rail.

AS Valga Depoo ajalugu ulatub aastasse 1895, kui Valga linnas avati auruveduri depoo. Valga depoo territooriumil on erinevatel ajahetkedel paiknenud nii auruveduri depoo, külmutusvaguni depoo, kui ka vaguni remondidepoo.

1969. aastal loodud Valga külmvagunidepoo vagunipargis oli 1980. aasta seisuga 1100 külmvagunit. 
Terves Baltikumis ainulaadses külmvagunidepoos töötas sel ajal üle 1700 inimese, olles seeläbi linna suurim tööandja. 
1995. aastaks oli depoo töötajate arv langenud 700 inimeseni.
Ettevõte erastati koos vagunipargiga AS Kahale 1996. aastal.
Aastal 2000 depoo pankrotistus.

2005. aastal rajati depoo uue omaniku poolt keskkonnasõbralik vagunite hoolduskeskus.

Tänapäeval pakub AS Valga depoo peamiselt kaubavagunite remondi teenust. Ettevõte suudab remontida kuni 2000 vagunit aastas.
Firma pakub tööd ligi 70 inimesele.

## Pilte

Valga depoo esine.jpg|Valga depoo esine
Kaubavagunid Valga depoos.jpg|Kaubavagunid Valga depoos
Valga jaam, vasakul depoohooned.jpg|Valga jaam, vasakul depoohooned
Valga vagunidepoo hooned.jpg|Depoo 
Vagunidepoo Valgas.jpg|


## Viited

## Välislingid
*  YouTube'i video: Valga külmutusvagunite depoo 1997-1999
Mustlastants

**Romatants** ehk **mustlastants** on koondnimetus romade eri rühmade loodud tantsude kohta. Üldjuhul on eri piirkondade romatantsud olnud tugevalt seotud kohalike tantsudega, näiteks on tuntud niisugused romatantsud Venemaal, Ungaris ja Hispaanias. Osa romatantse on juba ajalooliselt loodud eelkõige tasuliseks esitamiseks publikule. Tänapäeval on oluline osa romatantsust värvikates kostüümides lavatants, mida esitavad harrastus- või kutselised tantsuansamblid, kus paljud romatantsu esitajatest ei ole päritolult romad.

Üldjuhul on romatants tempokas, sageli kulgeb see kiirenevas tempos. Tants sisaldab kiireid liigutusi ja keerukaid sammuskeeme. Naistele on tüüpilised laia joonega käeliigutused, mitmekihiliste seelikutega lehvitamine, keerutamine ja õlaväristamine, meestele hüpped, jalalöögid ning käelöögid puusade, rinna ja jalgade pihta. Romatants on lähedane flamenkole, meeste tantsu mõned elemendid ka stepptantsule. Saatemuusikas kasutatakse tihti viiulit, kitarri, rütmipille (nt tamburiin) ja laulu, eriti romaromansse.

Eestis tegutsevad mitmed harrastajate või poolprofessionaalide mustlastantsuansamblid, nagu Maljarka, Romaška ja Romale, koreograafidest on üks tuntumaid on Lehti Kostabi. Peamiselt on Eestis levinud vene romatants. Tants on ka oluline osa Tartus toimuvate iga-aastaste mustlaskultuuri festivalide programmist.

## Välislingid
Valentin Mesjats

**Valentin Mesjats** (vene keeles Валентин Карпович Месяц; 1. mai 1928 Kisseljovsk – 1. august 2019) oli Nõukogude Liidu partei- ja riigitegelane.

## Elulugu
Ta lõpetas 1953. aastal Moskva Põllumajanduse Akadeemia.

* 1962–1963 – Moskva oblasti RSN TK esimehe I asetäitja
* 1963–1964 – NLKP Moskva oblastikomitee II sekretär
* 1964–1965 – NLKP Moskva oblastikomitee sekretär
* 1965–1971 – Vene NFSV põllumajandusministri I asetäitja
* 1971–1976 – Kasahstani KP KK II sekretär 
* 1976–1985 – NSV Liidu põllumajandusminister
* 1985–1990 – NLKP Moskva oblastikomitee I sekretär
* 1971–1990 – NLKP KK liige
* 1974–1989 – NSVL Ülemnõukogu liige
* Detsembrist 1990 – liidulise tähtsusega personaalpensionär

## Tunnustus

* orden "Teenete eest Isamaa ees" IV järk (2008)
* viis Lenini ordenit
* Oktoobrirevolutsiooni orden
* Isamaasõja I järgu orden
* Tööpunalipu orden
Tartu depoo

**Tartu depoo** on Tartu raudteejaama juures asuv veduri- ja vagunidepoo, mida haldab AS Edelaraudtee gruppi kuuluv remondiettevõte AS Ühinenud Depood.

Esialgne depoohoone ehitati 1880. aastate algul, kuid on hiljem ümber ehitatud.

Aastal 2000 töötas depoos 180 inimest, tollal hooldati peamiselt Lõuna-Eesti liinidel sõitvaid reisironge.

Tänapäeval leiab depoo minimaalset kasutust ja haruteed hoone ees on rohtunud. Elroni reisirongid kasutasid Tartu depoo teid kuni 2019. aastani.

## Pilte

Tartu raudteejaam (5).JPG|Tartu depoo esine aastal 2013
Depoohoone Tartus ja raudteejaam.jpg|Depoohoone, 2021
2TE116 -1050 Tartu depoo ees.jpg|Kaksikvedur 2TE116-1050 Tartu depoo ees aastal 2007 
Tartu depoo esine heinamaa.jpg|Tartu depoo esine heinamaa aastal 2021
Kanalid Tartu depoo ees.jpg|Kanalid Tartu depoo ees


## Viited
DAVA Foods Estonia

**DAVA Foods Estonia AS** on toiduainetetööstuse ja hulgimüügi ettevõte Eestis. See on aastal 2015 tekkinud Koks Munatootmine OÜ ja Muna Foods OÜ munatoodete tootmise ja turustamisega tegelev ettevõte ärinimega **DAVA Foods Estonia OÜ**, mis kuulub Skandinaavia DAVA Foods Group kontserni koosseisu.

DAVA Foods Estonia AS toodab ja tarnib Eggo kaubamärgi all ligikaudu 40% Eestis toodetavatest munadest ja on seega suurim munade tootja Eestis. Talle kuulub Tallinna lähedal asuv Eesti suurim Kulli farm, kus on kuus kanalat, mis mahutavad 330 000 kana. Valged Lohmanni tõugu kanad annavad päevas umbes 250 000 muna.

DAVA Foods Estonia AS omanikud on Taani ettevõte DAVA Foods Holding A/S (85%) ja Soome ettevõte Munakunta Oy (15%).

2018. aastal käive oli 8,87 miljonit eurot ja tegevuskahjum 30 484 eurot. Töötajate arv oli 38 inimest.

## Viited

## Välislingid
*DAVA Foods Estonia AS koduleht
Sõbratsoon

Populaarses kultuuris on sõbratsoon (ingl. keeles: "friend-zone") olukord, kus üks sõpruse liige soovib astuda romantilisse või seksuaalsuhtesse, teine aga mitte. Üldiselt peetakse seda tagasilükatud isiku jaoks ebasoovitavaks olukorraks.

Tsoonitunnetus on soovimatusse ja kaugesse suhtesse takerdumine. Väidetavalt lükati tagasilükatud inimene "oma" sõbra "tsooni" objekti. Sõbritsooni kontseptsiooni on kritiseeritud kui misogünistilist, kuna arvatakse, et kontseptsioon tähendab ootust, et naised peaksid seksima meestega, kelle vastu neil pole huvi, lihtsalt seetõttu, et mehed olid nende vastu toredad. See on tihedalt seotud niinimetatud "toredate kuttide sündroomiga".

**Terminoloogia**
Mõistet "sõbranna" saab verifitseerida, nagu ka lauses "Nii, ta on sind sõbraks teinud." on sõbratsoonis ja naine on tema vastumeelse soovi objekt.  Isikut, kes teeb sõbraliku helistamise, nimetatakse sõbraks, samas kui isikut, kes saab sõbraks, nimetatakse sõbratsooniks.

Mõistet "sõbratsoon" kasutatakse mõnikord "pick up artist" (PUA) kirjanduses, kus see moodustab osa PUA teooriatest meeste seksuaalse külgetõmbe kohta meestel.

**Taust**
Kirjanik Jeremy Nicholson avaldas ajakirjas Psychology Today, et romantiline jälitaja, et vältida otsekohe tagasilükkamist, kasutab sõbralikult käituvat nüanssi loodetud suhetes "tagauksena". Kui see meetod ei toimi, paigutatakse jälitaja järelikult sõbratsooni.
Mõne psühholoogi sõnul meelitab sugudevaheline sõprus meest tõenäolisemalt oma naissõbra poole kui naine, ja ta hindab tõenäolisemalt oma huvi romantilise või seksuaalse suhte vastu.
Sergei Skazkin

**Sergei Danilovitš Skazkin** (vene keeles **Серге́й Дани́лович Ска́зкин**; 7. (19.) oktoober 1890 Novotšerkassk – 14. aprill 1973 Moskva) oli vene nõukogude ajaloolane-medievist. NSV Liidu Teaduste Akadeemia liige (1958, korrespondentliige alates 1943. aastast), NSV Liidu Pedagoogikaakadeemia tegevliige (1968). 

Ajaloodoktor (1935, monograafia «Конец австро-русско-германского союза» ("Austria-Vene-Saksa liidu lõpp") eest), Moskva Riikliku Ülikooli (MRÜ) ajalooteaduskonna professor, 1949. aastast MRÜ keskaja kateedri juhataja.

Stalini preemia laureaat (1942).

## Teadustegevus

Skazkini sulest ilmus tema elu ajal üle 200 töö. Keskendus keskaegsele Lääne-Euroopale, eriti Prantsusmaale (agraarsuhted, talurahva ajalugu, ketserlikud liikumised, absolutism, renessanss jne). Kirjutas rea peatükke nõukogude ajaloolaste kollektiivsetes teostes, nagu "Diplomaatia ajalugu", "Maailma ajalugu" (1957-1958), "Prantsusmaa ajalugu" (1. köide, 1972). Koos rea kolleegidega keskajaaineliste vene keeles välja antud krestomaatiate autor.

Sergei Skazkin on eesti keeles 1976. aastal ilmunud ajalooteaduskondade jaoks mõeldud õpiku "Keskaeg" (kaks osa) autoreid.

## Ühiskondlik tegevus

1966. aastal kirjutas alla 25 nõukogude teadus-, kirjandus- ja kunstitegelase kirjale L. Brežnevile J. Stalini rehabiliteerimise vastu.
Głowno

**Głowno** on linn Poolas Łódźi vojevoodkonnas Zgierzi maakonnas. Głowno asub Łódźi kesklinnast umbes 27 km kirdes.

Głowno sai linnaõigused 1427. aastal. 1870. aastal kaotas Głowno linnaõigused, kuid sai need 1919. aastal tagasi.

## Galerii

Kościół Świętej Barbary w Głownie.jpg
Urzadglowno.jpg
Stacja kolejowa Głowno - budynek dworca.jpg
Osiedle nad zalewem w Głownie - panoramio.jpg


## Viited
Łask

**Łask** on linn Poolas Łódźi vojevoodkonnas, Łaski maakonna ja Łaski valla halduskeskus. Łask asub Łódźi kesklinnast umbes 30 km edelas.

Küla on ürikutes esimest korda mainitud 1356. aastal. Łask sai linnaõigused 1422. aastal.

## Galerii

Łask,_ul._Warszawska_15,_kościół_NMP_i_św._Michała_Archanioła,_1525,_XVIII_-b.JPG
Satry pensjonat, Kolumna (3).jpg
Łask 11 Listopada 2.JPG


## Viited
Konstantynów Łódzki

**Konstantynów Łódzki** on linn Poolas Łódźi vojevoodkonnas Pabianice maakonnas. Konstantynów Łódzki asub Łódźi kesklinnast umbes 9 km läänes.

Konstantynów Łódzki asutati töölisasulana 1821. aastal, linnaõigused sai 1830. aastal. 1870. aastal kaotas Konstantynów Łódzki linnaõigused, kuid sai need 1924. aastal tagasi.

## Galerii

Saint_Joseph_the_Worker_Church_in_Konstantynów_Łódzki-6.JPG
Konstantynow lodzkie.jpg
Konstantynow lodzkie 02.jpg


## Viited
Sääre tuulegeneraator

**Sääre tuulegeneraator** on esimene ametlikult toodangut andev tuulegeneraator Eestis, mis asub Saare maakonnas Sääre külas Sõrve säärel.

Sääre tuulegeneraator valmis 31. juulil 2002. Selle kõrgus on 55 meetrit ja tiiviku läbimõõt 23 meetrit. Tuuliku võimsus on 225 kW ja aastas ta pidi see tootma 750 MWh elektrit.

Sääre tuulegeneraatoril on Taanis varem kasutatud tuuleturbiin ja see läks maksma 3,4 miljonit krooni (217 300 eurot). Selle omanik on Meritreid OÜ.

## Viited
Ozorków

**Ozorków** on linn Poolas Łódźi vojevoodkonnas Zgierzi maakonnas. Ozorków asub Bzura jõe ääres, Łódźi kesklinnast umbes 24 km põhjakirdes.

Küla oli olemas alates 15. sajandist. Ozorków sai linnaõigused 1816. aastal.

## Galerii

Ozorków Kościół ewangelicki.JPG
Ulica Kard. Wyszyńskiego w Ozorkowie - panoramio.jpg
Ozorków, pl. Jana Pawła II 16.JPG
Osiedle przy ulicy Sucharskiego w Ozorkowie - panoramio.jpg


## Viited
Aleksandrów Łódzki

**Aleksandrów Łódzki** on linn Poolas Łódźi vojevoodkonnas Zgierzi maakonnas, Aleksandrów Łódzki valla halduskeskus. Aleksandrów Łódzki asub Bzura jõe ääres, Łódźi kesklinnast umbes 12 km loodes.

Aleksandrów Łódzki asutati 1817. aastal kangrute asulana, linnaõigused sai 1822. aastal. Aleksandrów Łódzki kaotas linnaõigused 1870. aastal, kuid sai need tagasi 1924. aastal. Aleksandrów Łódzki on kudumis- ja sukatööstuse keskus. Łódźiga on trammiühendus.

## Sõpruslinnad
* Krāslava, Läti
* Ossiachi vald, Austria
* Puget-Ville, Prantsusmaa

## Galerii

1004 Ratusz Miejski Aleksandrów Łódzki.jpg
1004 daw Kasa Chorych Aleksandrów Łódzki EZG.jpg
Aleksandrow_ldz_church_michal_rafal.jpg


## Viited
Grigori Jelissejev

**Grigori Grigorjevitš Jelissejev** (vene keeles Григорий Григорьевич Елисеев; vkj 21. august / ukj 5. september 1864 Peterburi – 11. jaanuar 1949 Pariis) oli Venemaa suurkaupmees ja tõeline riiginõunik (1914).

Jelissejev on maetud Pariisi lähedale Sainte-Geneviève-des-Bois' kalmistule.

## Vaata ka
* Oru loss

## Viited
Skinest Rail

**AS Skinest Rail** on Eesti raudtee ettevõte, mis tegeleb peamiselt raudteeveeremi ehituse, müügi ja rentimisega, aga ka raudtee-ehituse ning veeremiremondiga. 

Ettevõttel on üle 8000 kaubavaguni. See tegutseb kokku kümnes riigis oma tütarettevõtete kaudu: Skinest Rail Polska, Skinest Rail Balkan, Skinest Ukraina, Skinest Georgia, Skinest Baltija, Skinest Latvija, Skinest Spb ja DLRR. ASi Skinest Rail ainuaktsionär on Skinest Grupp.

AS Skinest Rail alustas tegevust 1997. aastal ning on nüüd üks suuremaid raudteekontserne Baltikumis. 2005. aasta detsembris asutati AS Skinest Grupp, mille omanik on Oleg Ossinovski ja kelle käes on 100 protsenti ASi Skinest Rail aktsiatest.

## Viited

## Välislingid
* Ettevõtte koduleht
Rawa Mazowiecka

**Rawa Mazowiecka** on linn Poolas Łódźi vojevoodkonnas, Rawa Mazowiecka maakonna halduskeskus. Rawa Mazowiecka asub Łódźi kesklinnast umbes 55 km idas.

Rawa Mazowieckat on ürikutes esimest korda mainitud 1249. aastal, linnaõigused sai enne 1321. aastat.

2022. aastal oli linna elanike arv 16 090.

## Galerii

POL_Rawa_Mazowiecka_7.jpg
Ostatnia stojąca baszta - Ruiny Zamku Książąt Mazowiekich w Rawie Mazowieckiej.jpg
POL Rawa Mazowiecka 6.jpg


## Viited
Zduńska Wola

**Zduńska Wola** on linn Poolas Łódźi vojevoodkonnas, Zduńska Wola maakonna halduskeskus. Zduńska Wola asub Łódźi kesklinnast umbes 38 km edelas.

Zduńska Wolat on ürikutes esmamainitud 1394. aastal. Zduńska Wola sai linnaõigused 1773. aastal, kuid kaotas need 1793. aastal. Teist korda sai linnaõigused 1825. aastal. 19. sajandil oli oluline tekstiilitööstuse keskus.

## Sõpruslinnad
* Zarasai, Leedu
* Pietrasanta, Itaalia
* Valmiera, Läti
* Lőrinci, Ungari
* Maribor, Sloveenia
* Edelény, Ungari

## Galerii

PL_ZdWola_Muzeum.JPG
Zduńska Wola, LO im. Kazimierza Wielkiego(1).JPG
PL ZdWola Municipial police.jpg
PL ZdWola DWZłotnickich.JPG
PL ZdWola Poludnie.jpg


## Viited
Ühinenud Depood

**AS Ühinenud Depood** on Eesti ettevõte, mis osutab peamiselt raudteeveeremi hoolduse ja remondi teenuseid, millele on 1997. aastast lisandunud ka veoautode pealisehituste tootmine. Lisaks osutatakse teenuseid raudteetranspordi valdkonnas.

AS Ühinenud Depood on Go Group kontserni tütarettevõte.
## Välislingid
* Ettevõtte koduleht
Jonny Howson

**Jonathan Mark Howson** (sündinud 21. mail 1988 Morleys) on Inglismaa jalgpallur, kes mängib keskpoolkaitsjana Inglismaa esiliiga klubis Middlesbrough.

Ta alustas klubikarjääri Leeds Unitedis, mille noorteakadeemiaga liitus ta 1997. aastal. Klubi põhimeeskonnas debüteeris ta Inglismaa esiliigas 2006. aastal. Kokku mängis ta Leeds Unitedis kuuel hooajal, millest kolmel hooajal Inglismaa esiliigas ja kolmel hooajal Inglismaa tugevuselt kolmandas liigas League One.

2012. aasta jaanuaris liitus ta Inglismaa kõrgliigasse kuuluva Norwich Cityga. Esimese värava Inglismaa kõrgliigas lõi ta 7. aprillil 2012 mängus Evertoni vastu. Howson mängis Norwich Citys kokku kuuel hooajal, millest neljal hooajal Premier League'is. 2016. aastal valiti ta Norwich City hooaja parimaks mängijaks.

2017. aasta juulis liitus ta Middlesbrough'ga. 2020. aastal valiti ta Middlesbrough' aasta mängijaks.

## Välislingid
Darren Randolph

**Darren Edward Andrew Randolph** (sündinud 12. mail 1987 Brays) on Iirimaa jalgpallur, kes mängib väravavahina Inglismaa Premier League'i klubis Bournemouth ja Iirimaa jalgpallikoondises.

## Klubikarjäär
Ta alustas klubikarjääri 2004. aastal Inglismaa klubis Charlton Athletic. Klubikarjääri jooksul on ta mänginud muuhulgas veel Motherwelliga Šotimaa kõrgliigas (2010–2013), Birmingham Cityga Inglismaa esiliigas (2013–2015) ning West Ham Unitediga (2015–2017 ja 2020–2023) ja Bournemouthiga (2023–) Inglismaa kõrgliigas. Motherwellis mängides valiti ta kahel hooajal Šotimaa kõrgliiga hooaja sümboolsesse koosseisu. 2017. aasta juulis sõlmis ta nelja-aastase lepingu Inglismaa esiliiga klubiga Middlesbrough. Hooajal 2018–19 valiti ta Inglismaa esiliiga sümboolsesse koosseisu ja 2019. aastal Middlesbrough' aasta mängijaks.

## Koondisekarjäär
Debüüdi Iirimaa jalgpallikoondises tegi Randolph 11. septembril 2012 sõprusmängus Omaani vastu. Ta kuulus Iirimaa koondisse 2016. aasta Euroopa meistrivõistlustel. Iirimaa koondises mängis Randolph aastatel 2012–2020 kokku 50 korda.

## Välislingid
Luton Town FC

**Luton Town Football Club ** on Inglismaa jalgpalliklubi, mis tegutseb Bedfordshire'i krahvkonnas Lutoni linnas. See mängib Inglismaa jalgpalli kõrgliigas Premier League.

Klubi on asutatud 1885. aastal. Luton Town oli Lõuna-Inglismaa esimene profiklubi. Hooajal 1897–98 liitus see The Football League'iga.

Hooajal 2013–14 mängis Luton Town veel Inglismaa tugevuselt viiendas liigas. Sealt tõusti järgmiseks hooajaks Inglismaa neljandasse liigasse. Hooajal 2017–18 kindlustati pääs tugevuselt kolmandasse liigasse. Hooajal 2018–19 võideti League One ja tõusti esimest korda pärast hooaega 2006–07 tagasi Inglismaa esiliigasse. 2023. aastal tõusis Luton Town esimest korda Premier League'i. Enne seda mängis Luton Town Inglismaa kõrgliigas viimati perioodil 1982–1992. Sellest perioodist pärineb ka klubi kõige prestiižikam karikavõit, kui 1988. aastal võideti Inglismaa liigakarikas.

Luton Towni suurim rivaal on Watford. Kahe klubi vaheline rivaliteet sai alguse juba 19. sajandi lõpus.

Alates 1905. aastast on klubi kodustaadion olnud Kenilworth Road. Tänu mõlemat linna läbivale maanteele M1 on Luton Towni ja Watfordi vaheline derbi tuntud ka kui "M1 Derby".

## Praegune koosseis
*Seisuga 17. jaanuar 2024*

 

## Saavutused
* Football League Cup: 1987–88
*Inglismaa jalgpalli esiliiga: 1981–82
*Inglismaa kolmas liiga: 1936–37 (Lõunadivisjon), 2004–05, 2018–19
*Inglismaa neljas liiga: 1967–68
*Football League Trophy: 2008–09

## Viited

## Välislingid
* Klubi koduleht
Kutno

**Kutno** on linn Poolas Łódźi vojevoodkonnas, Kutno maakonna halduskeskus. Kutno asub Łódźist umbes 53 km põhjas.

Kutno on tähtis raudteesõlm.

Asula on rajatud 13. sajandil, ürikutes on Kutnot esimest korda mainitud 1301. aastal. Linnaõigused sai Kutno 1386. aastal.

Kutnos on sündinud jidiši keeles kirjutanud juudi kirjanik Šolem Aš (1880–1957).

Teise maailmasõja ajal toimus Kutno lähedal 1939. aasta 9. septembrist kuni 18. septembrini Saksa ja Poola vägede vahel Bzura lahing, mis oli Saksa-Poola sõja suurim lahing.

## Galerii

Kutno, kościół pw. św. Wawrzyńca (bakel2006).jpg
Kutno-Królewska street.jpg
Warszawskie Przedmiescie - panoramio.jpg


## Viited
Tomaszów Mazowiecki

**Tomaszów Mazowiecki** (kuni 1830. aastani **Tomaszów**) on linn Poolas Łódźi vojevoodkonnas, Tomaszów Mazowiecki maakonna halduskeskus. Linn asub Pilica jõe ääres, Łódźist umbes 47 km kagus.

Asula on rajatud 1788. aastal, linnaõigused sai 1830. aastal.

## Galerii

TM Ratusz.JPG
Plac Kościuszki, main square in Tomaszów Mazowiecki.jpg
JKRUK 20110425 TOMASZOW MAZ KOSCIOL SW ANTONIEGO DSC02519.jpg
Tomaszów Mazowiecki, kompleks bankowy Polskiej Kasy Opieki przy ulicy Mościckiego.jpg
Fabryka PepsiCo w Tomaszowie Mazowieckim.jpg
Ice Arena Tomaszow Mazowiecki. First in Polnad.jpg


## Viited
Konin

**Konin** on maakonnaõigustega linn Poolas Suur-Poola vojevoodkonnas, Konini maakonna halduskeskus (ei kuulu ise maakonna koosseisu). Konin asub Warta jõe ääres, Poznańist umbes 95 kilomeetrit idas.

Konin sai linnaõigused enne 1293. aastat. Teise Poola jagamise tagajärjel läks linn 1793. aastal Preisi kuningriigi võimu alla. Alates 1807. aastast oli Konin Varssavi hertsogiriigi koosseisus. Neljas Poola jagamise tulemusel läks linn 1815. aastal Venemaaga reaalunioonis olnud Poola Kuningriigi (nn. Kongressi-Poola) koosseisu.

## Galerii

Rynek_w_Koninie.jpg
FP_Konin_Ratusz_(3).jpg
SM_Konin_Kościół_św_Bartłomieja_(7)_ID_651687.jpg


## Viited
Transtsendentaalne meditatsioon

**Transtsendentaalne meditatsioon** või **transtsendentaalse meditatsiooni tehnika** (lühendatult **TM**) on Maharishi Mahesh Yogi loodud vaimne tehnika, mille puhul mediteeritakse õpetaja antud isiklikku mantrat kasutades.

Transtsendentaalne meditatsioon on tänapäeval üks laialdasemalt praktiseeritavaid ja põhjalikumalt uuritud vaimseid tehnikaid. 

## Praktika

Transtsendentaalse meditatsiooni soovituslik praktika on istuda kinnisilmi korrapäraselt iga päev kaks korda 15–20 minutiks, lastes mantral oma meeles vaikselt korduda. 

### Edasijõudnute tehnika

Pärast mõnda aega TM praktiseerimist on võimalik õpetaja(te)lt omandada edasijõudnute tehnika, mille käigus kontrollitakse senist praktikat, värskendatakse mantrat ja antakse täiendavaid juhiseid. Selline edasijõudnute tehnika omandamine võib toimuda mitu korda.

### TM-Siddhi tehnika

TM-Siddhi on transtsendentaalse meditatsiooni kõrgem tase, mida on võimalik õpetaja(te)it omandada pärast TM piisavat ja regulaarset praktiseerimist. TM-Siddhi puhul on lisaks mantra meditatsioonile kasutatusel veel meditatsioon mitmetele suutratele Patanjali Yoga Sutra õpetuste kohaselt. Kasutatakse suutraid I:33–34,36; III:24–31,34,36–37 ja 43. Viimase suutra puhul kerkib istuvas asendis praktiseerija üles, sooritades nn "jooga lennu". 

## Viited

## Välislingid

* Transtsendentaalse Meditatsiooni Eesti koduleht http://ee.tm.org/
Edikula

**Edikula**, ka ***aedicula*** (ladina keeles *aedicula* 'templike' sõnast *aedes* 'tempel') oli Vana-Roomas väike tempel, ent varakristlikus arhitektuuris hauakabel, ka orv sarkofaagi, urni või portreebüsti paigutamiseks. Varakristlikust traditsioonist lähtudes kujundati hauakabel või -orv ka hilisemas arhitektuuris muust seinast eralduvana ja esile tõstetuna sammastele või poolsammastele toetuva sillusega.

Gooti arhitektuuri kontekstis nimetatakse edikulaks kooriruumi seinast taanduvat nišši, näiteks eesti kunstiajalookirjanduses on nii nimetatud Muhu kiriku altariruumi idanišši.

## Viited
Rafael Ramstedt

**Rafael "Rafu" Gustav Johan Ramstedt** (14. juuni 1888 Raunistula, Turu – 26. jaanuar 1933 Helsingi) oli soome kupleelaulja, näitleja ja laulukirjutaja. 

Tema vanemad olid Gustaf Adolf Ramstedt ja Edla Mathilda Holmberg. Tema vendade seas olid keeleteadlane Gustaf John Ramstedt (1873–1950) ja poliitik Emanuel Ramstedt (1881–1960).

Koos J. Alfred Tanneriga oli Ramstedt 1910. aastatel üks Soome populaarsemaid kupleelauljaid. Aastatel 1928–1931 andis Ramstedt välja 54 heliplaati. Mõned tema tuntumad laulud olid "Rosvo-Roope", "Heijallerii", "Pianojuttu" ja "Oi sä sulo Helsinki". Ta tõlkis ka mõned Tanneri laulud.

Ramstedt suri ajuverejooksu tõttu 26. jaanuaril 1933.

## Viited


## Välislingid
* Rafu Ramstedt YouTube'is
Iru depoo

**Iru depoo** on veduridepoo Maardus Iru soojuselektrijaama territooriumil ja Maardu kaubajaama lähedal. 

Depoo omanik oli kuni 2020. aastani Liwathon E.O.S. ja seda kasutasid peamiselt tütarettevõtte AS E.R.S. magistraalvedurid.

Alates 2020. aasta juunist kuulub depoo Go Groupi kontserni ettevõttele AS Ühinenud Depood, millega loodi võimalus Go Railil osutada ka Muuga sadama piirkonnas manööverteenuseid. Iru depoosse liikus ühtlasi ka reisivagunite ja muu raudteeveeremi remonditeenuste üksus, mis varem paiknes Tallinn-Väikse depoos.

Kaasaegne depoo võimaldab osutada kõiki põhilisi diiselvedurite hooldus- ja remonditeenuseid, samuti tegeletakse vedurite taastamise ning moderniseerimisega. Varem on Iru depoos hooldatud peamiselt Vene päritolu vedureid, näiteks kaksikvedureid 2TE116.

## Viited

## Välislingid
* Linnapea arutas koostöövõimalusi Maardu suurettevõtjatega Maardu Linnavalitsus, 22. november 2016
* Lugtmeijer kavandab Irusse GE diiselvedurite koostetehast Ärileht, 1. veebruar 2012
* Koduleht
Belgradi sadam

**Belgradi sadam** (serbia keeles Лука Београд) on kauba- ja reisisadam Doonau peajõel ja Sava lisajõel Serbia pealinnas Belgradis. Tegu on merepiirita riigi ühe suurima jõesadamaga.

## Vaata ka
*Novi Sadi sadam

## Välislingid
*
Tatarikeelne Vikipeedia

**Tatarikeelne Vikipeedia** (tatari keeles Татар Википедиясе, Tatar Wikipediäse) on Vikipeedia tatarikeelne versioon.

Tatarikeelne Vikipeedia avati 15. septembril 2003.

Seal on  artiklit, millega see on artiklite arvult . keeleversioon, ja  lehekülge. Seal on  registreeritud kasutajat (kellest aktiivseid on ) ja  administraatorit.

10. juunil 2020 ületas tatarikeelse Vikipeedia artiklite arv 100 000 piiri, 30. oktoobril 2020 200 000 piiri, 31. juulil 2021 300 000 piiri, 31. jaanuaril 2022 400 000 piiri ja 21. aprillil 2023 500 000 piiri.

62% tatarikeelse Vikipeedia artiklitest on bottide loodud. 

## Viited

## Välislingid
*Tatarikeelne Vikipeedia
Püha Savva kirik

**Püha Savva kirik** (serbia keeles Храм светог Саве / Hram svetog Save) on õigeusu kirik Serbia pealinnas Belgradis. See on pühitsetud pühale Savvale.

## Ajalugu
Samas kohas Vračari kõrgendikul põletati 1595. aastal Osmanite riigi suurvesiiri Koca Sinan Paša käsul serbia peapiiskopi püha Savva säilmed. Kiriku ehitamist alustati 1935. aastal. Teise maailmasõja ajal ehitustööd katkesid, jätkudes alles 1986. aasta mais. Kuppel lõpetati 1989. aastal, kiriku siseviimistlused kestavad tänini.

## Arhitektuur
Uusbütsantsi Serbia-Bütsantsi stiilis 79 meetri kõrgune ristkuppelkirik on maailma üks suurimaid sakraalhooneid. See on mahult suurem kui İstanbulis asuv kunagine õigeusu katedraal Hagia Sophia, mis oli Püha Savva kiriku projekteerimisel eeskujuks.


Hagia Sophia and Temple of St Sava.jpg|Võrdlus Hagia Sophiaga
Храм Светог Саве, Београд (Cathedral of Saint Sava) - panoramio (4).jpg|Püha Savva kirik öösel
Saint Sava et Partizan stadium.jpg|Püha Savva kiriku vaade linnulennult


## Vaata ka
*Sava jõgi

## Välislingid
Muuga depoo

**Muuga depoo** on Muuga sadama territooriumil paiknev veduridepoo, mida haldab AS Operail.

Depoo avati 28. jaanuaril 2003 peamise eesmärgiga hooldada ja remontida samal perioodil ostetud nn "ameerika vedureid" (veduri seeriad: C30-7Ai ja C36-7i).

Muuga depoo juurde kuuluvad ka seadmed vedurite varustamiseks kütuse, määrdeainete, vee ja liivaga, ning vedurite pöördsild.

Depoo kõrval asub Muuga kaubajaam.

## Viited

## Välislingid
* Motors24: Ameerika vedur YouTube video
Wolbrom

**Wolbrom** (saksa *Wolfram*) on linn Poolas Väike-Poola vojevoodkonnas Olkuszi maakonnas, Wolbromi valla halduskeskus. Wolbrom asub Olkuszist umbes 18 km kirdes ja Krakówi kesklinnast ligikaudu 38 km põhjakirdes.

Wolbrom sai linnaõigused 1327. ja 1349. aasta vahel. 1869. aastal kaotas Wolbrom linnaõigused, kuid sai need 1930. aastal tagasi.

## Galerii

Na rynku w Wolbromiu - panoramio.jpg
Na rynku w Wolbromiu - panoramio - Rafał Klisowski.jpg
Na rynku w Wolbromiu. Wieża straży pożarnej. - panoramio.jpg
Sp1 Wolbrom - panoramio.jpg


## Viited
Niepołomice

**Niepołomice** (saksa *Niepolomitz*) on linn Poolas Väike-Poola vojevoodkonnas Wieliczka maakonnas, Niepołomice valla halduskeskus. Niepołomice asub Visla paremal kaldal, Krakówi kesklinnast umbes 20 km idas.

Niepołomice on saanud alguse kuningas Kazimierz III Suure poolt 1340. aastal rajatud kindlusest. Aastatel 1550–1571 ehitati kindlus ümber renessanss-stiilis lossiks, millest sai Poola kuningate jahiloss.

Niepołomice sai linnaõigused 11. aprillil 1776.
## Galerii

Zamek niepolomice tomasz2706-2.JPG
Zamek-niepolomice.jpg
Ratusz Niepolomice tomasz2706.JPG
Niepołomnice - Kościół pw. pw. Dziesięciu Tysięcy Męczenników 01.jpg
Niepolomice 14.jpg


## Viited
Osvaldo Martínez

**Osvaldo David Martínez Arce** (sündinud 8. aprillil 1986 Luques) on Paraguay jalgpallur, kes mängib poolkaitsjana Mehhiko kõrgliiga klubis Club Atlas.

Ta alustas klubikarjääri 2003. aastal Paraguay klubis Club Libertad. Ta tuli Libertadiga neli korda Paraguay meistriks.

Alates 2008. aastast on ta mänginud Mehhiko klubides: aastatel 2008–2011 Monterreys, 2011–2012 Atlantes, 2013–2016 Américas, 2017–2018 Santos Lagunas ja alates 2019. aastast Club Atlases. Mehhiko meistriks on ta tulnud kokku viis korda, kaks korda Monterrey ja Américaga ning ühe korra Santos Lagunaga. CONCACAF-i Meistrite Liiga on ta võitnud ühel korral Monterreyga ja kahel korral Américaga.

Paraguay jalgpallikoondises mängis Martínez aastatel 2008–2016. Ainsa värav lõi ta koondises 12. oktoobril 2010 sõprusmängus Uus-Meremaa vastu. Ta kuulus Paraguay koondisse 2011. ja 2015. aasta Copa Américal.

## Saavutused
;Libertad
*Paraguay Primera División: Apertura 2006, Clausura 2007, Apertura 2008, Clausura 2008
;Monterrey
*Mehhiko Primera División: Apertura 2009, Apertura 2010
*CONCACAF-i Meistrite Liiga: 2010–11
*InterLiga: 2010
;América
*Liga MX: Clausura 2013, Apertura 2014
*CONCACAF-i Meistrite Liiga: 2014–15, 2015–16
;Santos Laguna
*Liga MX: Clausura 2018
Jean-Philippe Gbamin

**Jean-Philippe Gbamin** (sündinud 25. septembril 1995 San Pédros) on Elevandiluuranniku jalgpallur, kes mängib kaitsva poolkaitsjana Türgi kõrgliigaklubis Trabzonspor ja Elevandiluuranniku jalgpallikoondises.

Klubikarjääri alustas ta Prantsusmaa klubis Lens, mille noorteakadeemiaga liitus ta 2007. aastal. Klubi põhimeeskonnas debüteeris ta Prantsusmaa esiliigas 2013. aastal. Hooajal 2014–15 mängis ta Lensiga Prantsusmaa kõrgliigas.

2016. aasta juulis liitus ta Saksamaa kõrgliiga klubiga 1. FSV Mainz 05, mille meeskonnas mängis ta kokku kolm hooaega. 2019. aasta augustis suundus ta 25 miljoni naelsterlingi eest Inglismaa kõrgliigaklubisse Everton, kellega sõlmis ta viieaastase lepingu. Hooaja 2021/22 teises pooles oli ta laenul Venemaa kõrgliigaklubis Moskva CSKA. Hooaja 2022/23 alguses läks ta laenule Trabzonspori.

Ta kuulus Prantsusmaa noortekoondistesse, kuid otsustas 2017. aastal Elevandiluuranniku rahvuskoondise kasuks. Koondisedebüüdi tegi ta 4. juunil 2017 sõprusmängus Hollandi vastu. Ta osales Elevandiluuranniku koondisega 2019. aasta Aafrika rahvaste karikavõistlustel.

## Viited
Nowy Dwór Mazowiecki

**Nowy Dwór Mazowiecki** on linn Poolas Masoovia vojevoodkonnas, Nowy Dwór Mazowiecki maakonna halduskeskus. Nowy Dwór Mazowiecki asub Wisła paremal kaldal kohas, kus Narew suubub  Wisłasse, Varssavi kesklinnast umbes 30 km loodes.

Linnust on esmamainitud 1355. aastal. Nowy Dwór Mazowiecki sai linnaõigused 1374. aastal. Nowy Dwór Mazowieck kaotas linnaõigused 17. sajandi keskel, kuid sai need 1782. aastal tagasi. 1961. aastal ühendati Nowy Dwór Mazowieckiga Modlin.

22. oktoobril 1949 toimus Nowy Dwór Mazowieckis rongiõnnetus, milles hukkus ligikaudu 200 inimest.

## Galerii

POL Nowy Dwór main street.jpg
Nowy Dwór Mazowiecki - kościół św. Michała Archanioła.jpg
Nowy Dwór Mazowiecki - town hall (2006).jpg
Nowy Dwór Mazowiecki, Paderewskiego 22, Miejska Biblioteka Publiczna - fotopolska.eu (295282).jpg


## Viited
Konstancin-Jeziorna

**Konstancin-Jeziorna** on linn Poolas Masoovia vojevoodkonnas Piaseczno maakonnas, Konstancin-Jeziorna valla halduskeskus. Konstancin-Jeziorna asub Varssavi kesklinnast umbes 18 km lõunas.

Praegusel kujul moodustati Konstancin-Jeziorna 1969. aastal, mil ühendati Skolimow-Konstancini ja Jeziorna linn ning mõned külad.

## Galerii

Konstancin-Jeziorna papiernia-004.JPG
Poland. Konstancin-Jeziorna. Kościelna 005.JPG
Reprezentacyjna willa.JPG


## Viited
Narva depoo

**Narva depoo** oli Narva raudteejaama juures asunud veduridepoo, mis tegutses Tapa depoo filiaalina ja mida haldas ettevõte EVR. 

Depoo suleti 2000. aastate alguses, nüüdseks on hoone eravalduses. Depoohoone aadress on Raudtee tn 12.

## Vaata ka
* Narva raudteejaam
* Eesti raudteetransport

## Välislingid
* FOTO: Narva depoo aastal 1999 - Baltic Trains Picture Gallery
Sochaczew

**Sochaczew** on linn Poolas Masoovia vojevoodkonnas, Sochaczewi maakonna halduskeskus. Sochaczew asub Bzura jõe ääres, Varssavi kesklinnast ligikaudu 53 km läänes.

Sochaczewi on ürikutes esmamainitud 1221. aastal, linnaõigused sai 1368. aastal. 1977. aastal liideti Sochaczewiga Chodaków.

Sochaczewis asub 1986. aastal avatud kitsarööpmelise raudtee muuseum.

## Galerii

Sochaczew - kościół pw. św. Wawrzyńca i Matki Boskiej Różańcowej w Sochaczewie.JPG
Sochaczew - ratusz-muzeum.JPG
Sochaczew, hale targowe.jpg


## Viited
Supraśl

**Supraśl** (valgevene keeles Супрасль) on linn Poolas Podlaasia vojevoodkonnas Białystoki maakonnas, Supraśli valla halduskeskus. Supraśl asub Białystoki kesklinnast umbes 15 km kirdes.

Supraślis asub 1498. aastal rajatud õigeusu klooster.

Supraśl sai linnaõigused 1919. aastal.

## Galerii

Monaster_Supraśl_8084.jpg
Suprasl monastyr 1.jpeg
PałacBuchholtzówSupraśl.JPG
Ratusz supraśl02.jpg


## Viited
Skarżysko-Kamienna

**Skarżysko-Kamienna** on linn Poolas Święty Krzyżi vojevoodkonnas, Skarżysko-Kamienna maakonna halduskeskus. Linn asub Kamienna jõe ääres, Kielcest umbes 30 km kirdes.

Skarżysko küla kohta on andmeid juba 13. sajandist. 19. sajandil kujunes Skarżysko töölisasulaks. Linnaõigused sai 1923. aastal ja kandis esialgu nime *Kamienna*. 1928. aastal sai linn uueks nimeks Skarżysko-Kamienna.

Skarżysko-Kamiennas asub relvatehas Mesko, kus toodetakse relvi ja laskemoona.

## Galerii

Bazylika Matki Bożej Ostrobramskiej w Skarżysku-Kamiennej.JPG
Limanowskiego street, Skarżysko-Kamienna.JPG
1 Maja street, Skarżysko-Kamienna.JPG
Górnicza street, Skarżysko-Kamienna.JPG


## Viited
Oswaldo Alanís

**Oswaldo Alanís Pantoja** (sündinud 18. märtsil 1989 Morelias) on Mehhiko jalgpallur, kes mängib keskkaitsjana Major League Socceri klubis San Jose Earthquakes.

Ta alustas klubikarjääri 2007. aastal Estudiantes Tecoses, kellega mängis alates 2009. aastast Mehhiko kõrgliigas. Aastatel 2012–2015 mängis ta Mehhiko kõrgliigas Santos Laguna ja 2015–2018 Guadalajara meeskonnas. Mehhiko meistriks on ta tulnud nii Santos Laguna kui ka Guadalajaraga. Hooajal 2018–2019 mängis ta Hispaania esiliiga klubis Real Oviedo. 2019. aasta juunis naasis ta Guadalajarasse. 2020. aasta veebruaris läks ta Guadalajarast laenule San Jose Earthquakesi.

Ta nimetati Mehhiko koondisse 2011. aasta Copa Américaks, kuid koondisedebüüdi tegi ta alles 2014. aastal. Koondisekarjääri esimese värava lõi ta 9. oktoobril 2014 sõprusmängus Hondurase vastu. Ta on kuulunud Mehhiko koondisse veel ka 2015. aasta CONCACAF Gold Cupil ja 2017. aasta FIFA konföderatsioonide karikaturniiril.

## Saavutused
;Santos Laguna
*Liga MX: Clausura 2015
*Copa MX: Apertura 2014
;Guadalajara
*Liga MX: Clausura 2017
*Copa MX: Apertura 2015, Clausura 2017
*Supercopa MX: 2016
*CONCACAF-i Meistrite Liiga: 2018
Kłodawa

**Kłodawa** on linn Poolas Suur-Poola vojevoodkonnas Koło maakonnas, Kłodawa valla halduskeskus. Kłodawa asub Kołost umbes 20 km idakirdes.

Kłodawa sai linnaõigused 1383. aastal. 1870. aastal kaotas Kłodawa linnaõigused, kuid sai need tagasi 1925. aastal.

Kłodawas asub Poola suurim soolakaevandus.

## Galerii

Kłodawa - Kościół Wniebowzięcia NMP.jpg
Kłodawa, układ urbanistyczny, kon. XIV,XIX.JPG
Kłodawa - pkp.jpg


## Viited
Tõrevere kihistik

**Tõrevere kihistik** (inglise *Tõrevere Member*) on ordoviitsiumi ladestu Porkuni lademe Ärina kihistusse kuuluv kihistik. Seda hakkas esimesena eristama Arvo Rõõmusoks aastal 1967. Kihistik on nime saanud Tõrevere mõisa järgi.

Kihistiku stratotüüp on Reinevere külas asuv vana Tõrevere paemurd, kus paljandub 1,2 meetri ulatuses biohermne lubjakivi. Kihistiku kivimid sisaldavad rikkalikult korallide ja stromatopooride jäänuseid.

Tõrevere kihistik on Ärina kihistu keskmine kihistik, selle all lamab Siuge kihistik  ja sellel lasub Kamariku kihistik.

## Viited

## Välislingid
*
Jutrosin

**Jutrosin** (saksa *Jutroschin*) on linn Poolas Suur-Poola vojevoodkonnas Rawiczi maakonnas, Jutrosini valla halduskeskus. Jutrosin asub Rawiczist umbes 22 km idas.

Jutrosinit on ürikutes esimest korda mainitud 1281. aastal. Linnaõigused sai Jutrosin enne 1472. aastat. 17. sajandil kujunes linn protestluse keskuseks. 17. ja 18. sajandil arenes linnas kangakudumine. Teise Poola jagamise tulemusel läks Jutrosin 1793. aastal Preisi kuningriigi võimu alla (oli lühiajaliselt 1807–1815 Varssavi hertsogiriigi koosseisus). Raudteeühenduse sai linn 1898. aastal. 1918–1919 osalesid linna elanikud Suur-Poola ülestõusus. Poola koosseisu läks Jutrosin 1919. aastal.

## Galerii

Jutrosin_ratusz_01.JPG
Jutrosin_(apteka).JPG
Jutrosin_-_kościół_krzyża.JPG


## Viited
Siuge kihistik

**Siuge kihistik** (inglise *Siuge Member*) on ordoviitsiumi ladestu Porkuni lademe Ärina kihistusse kuuluv kihistik. Seda hakkas esimesena eristama Arvo Rõõmusoks aastal 1967. Kihistik on nime saanud endise Siuge küla järgi.

Kihistiku stratotüüp on Tamsi külas asuv vana Siuge paemurd, mis on täiesti kinni kasvanud ja looduses raskesti eristatav. Juba aastal 1981 oli lahtist lubjakivi näha üksnes vana lubjaahju juures, ent ka need on tänapäeval mattunud. Seal esines Tõrevere kihistiku lubjakivi ja Siuge kihistiku pruunikat savirohket lubjakivi. Sealne lubjakivi sisaldas lamellidena ka merglit.

Siuge kihistik on Ärina kihistu keskmine kihistik, sellel lasub Tõrevere kihistik ja selle all lamab Vohilaiu kihistik.

## Viited

## Välislingid
*